b'\n_START_ARTICLE_\nB\xc3\xa9ranger-Aymard Boss\xc3\xa9\n_START_PARAGRAPH_\nB\xc3\xa9ranger Aymard Bosse (s. 13. maaliskuuta 1985 Bangui) on keskiafrikkalainen yleisurheilija, joka kilpailee pikajuoksussa. _NEWLINE_Bosse osallistui MM-kisoihin ensimm\xc3\xa4ist\xc3\xa4 kertaa vuonna 2005. H\xc3\xa4n kilpaili tuolloin 200 metrin matkalla, mutta putosi jo alkueriss\xc3\xa4. Bosse sijoittui seuraavan vuoden Afrikan-mestaruuskilpailuissa viidenneksi 100 metrill\xc3\xa4. H\xc3\xa4n osallistui samalle matkalle my\xc3\xb6s MM-kisoissa 2007, joissa h\xc3\xa4n oli alkuer\xc3\xa4ns\xc3\xa4 viides ja putosi jatkosta. Bosse oli yksi maansa kolmesta kilpailijasta Pekingin olympialaisissa 2008 ja karsiutui 100 metrill\xc3\xa4 juostuaan matkan ajassa 10,51.'